Document ID: 31999D0595

Odločba Komisije
z dne 20. julija 1999
o dodelitvi letnega okvirnega finančnega prispevka Skupnosti za predpristopne ukrepe za razvoj kmetijstva in podeželja
(notificirano pod dokumentarno številko K(1999) 2431)
(1999/595/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1268/1999 z dne 21. junija 1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju [1] in zlasti člena 11 Uredbe,
(1) ker je bilo v finančnem načrtu za obdobje 2000 do 2006, o katerem se je sporazumel Svet Evrope na berlinskem zasedanju 24. in 25. marca 1999 in ki je bil vključen v Medinstitucionalni sporazum z dne 6. maja 1999 o proračunski disciplini in izboljšanju proračunskega postopka, določena zgornja meja za tri predpristopne instrumente; ker je znesek v navedeni uredbi stalni letni znesek, ki ob upoštevanju cen za leto 1999 znaša 520 milijonov EUR; ker so finančna sredstva, ki jih dodeljuje Skupnost, v vsakem primeru omejena s proračunskimi sredstvi, ki jih odobri organ za izvrševanje proračuna;
(2) ker mora Komisija sporočiti svoje odločitve o okvirni dodelitvi razpoložljivih finančnih sredstev vsem državam prosilkam;
(3) ker člen 7(3) te Uredbe določa, da mora dodelitev sredstev temeljiti na številu kmečkega prebivalstva, obsegu kmetijskih površin, bruto domačem proizvodu na prebivalca glede na pariteto kupne moči in posebnih ozemeljskih razmerah;
(4) ker morajo države prosilke v skladu s členom 4(1) Uredbe pripraviti načrt in ga predložiti Komisiji; ker je predpogoj za izdelavo tega načrta poznavanje dodeljenih sredstev s strani Komisije;
(5) ker je treba vedeti, da je v skladu s predpristopnimi instrumenti za kmetijstvo pogoj za finančno pomoč Komisije usklajenost države prosilke s finančnimi določbami v finančnih protokolih, sklenjenih med Skupnostjo in državami prejemnicami,
SPREJELA NASLEDNJO ODLOČBO:
Člen 1
Okvirna finančna sredstva, dodeljena državam prejemnicam, so v višini najvišjega zneska letnega finančnega prispevka Skupnosti, skladnega z Uredbo (ES) št. 1268/1999, in so določena skladno s prilogo k tej odločbi. Zneski so izraženi kot stalne cene iz leta 1999.
Obseg sredstev za razdelitev se v obdobju od 2000 do 2006 ne bo spreminjal. Če bo za to obstajala potreba, bo ponovno proučen skladno s členom 15 Uredbe (ES) št. 1268/1999.
Če bo potrebno, se bo prilagodilo prispevke na osnovi proračunskih sredstev, ki jih bo sprejel organ za izvrševanje proračuna.
Člen 2
Ta odločba je naslovljena na države članice.
V Bruslju, 20. julija 1999

Labels: 19
5
6
18
15